શારીરિક સંબંધોમાં કેટલીક તકલીફ એટલી મોટી બની જાય છે કે વાત સંબંધો તૂટવા સુધી પહોંચી જાય છે, પણ આ અંગેના સમાધાન વિશે વાત કરતા લોકો અચકાય છે. આ બાબત ભારતમાં ખાસ જોવા મળે છે. અહીં શારીરિક તકલીફને દૂર કરવાની વાત આવે તો ભલભલાના પરસેવા છૂટી જાય છે અને પોતાની તકલીફને પોતાની અંદર દબાવી દેવામાં આવે છે. આવી જ એક સમસ્યા છે શિશ્નોત્થાનની જેમાં પણ મોટાભાગના પુરુષો બોલાવાનું ટાળે છે, એટલું જ નહીં પોતાની તકલીફ સામાન્ય વ્યક્તિ નહીં પણ ડૉક્ટરને પણ કહેવા માટે તૈયાર નથી થતા.